钦定古今图书集成/理学汇编/学行典/第224卷 > 左旋
## 钦定古今图书集成/理学汇编/学行典/第224卷 > 左旋

按《陕西通志》：“左旋，泾州人。赋性孝友，少年丧父，初为
府掾，母孀居，奉养尽礼，每旦亲侍栉沐，母食乃食，母
寝乃寝，远离则流涕悲痛，见者感动。兄转早卒，遗二
子逢源、逢时爱逾己子，祖业尽以遗之。与三弟迁、四
弟选友爱无闲，至老未尝分爨。抚二弟，二侄皆成立，
泾郡言孝友者必推焉。后官辽阳经历，迁雅州判。郡”
守范冈以《义士》旌其门。